Laurent Mosar

De  Laurent Mosar, gebuer den 8. Februar 1958 an der Stad Lëtzebuerg, ass e lëtzebuergesche Politiker (CSV) a vu Beruff Affekot.

Hien ass 1994 eng éischt Kéier an d'Chamber gewielt ginn. 1999 ass en duer nogerëtscht, an e gouf zanterhier, fir d'lescht bei de Walen 2018, ëmmer nees erëmgewieltelections.lu.. Bei de Chamberwalen 2023 gouf hien net direkt gewielt, ma ass nogeréckelt, wéi de Xavier Bettel op säi Mandat verzicht huet, fir e Ministeschposten an der neier Regierung unzehuelen.

Vun 2009 bis 2013 war de Laurent Mosar Chamberpresident.

Zanter 1997 ass de Laurent Mosar Conseiller an der Gemeng Lëtzebuerg, wou hien tëscht 2000 an 2005, an nees zanter 2017"7 Buergermeeschteren hunn den Eed ofgeluecht." rtl.lu, 22.11.2017, 19:45:07., (mat enger klenger Ënnerbriechung tëscht Juli an November 2023"Bauer ersetzt Wilmes auf dem Posten des Ersten Schöffen." wort.lu [w+], 17.11.2023.) Schäffe war, resp. ass.

Hie war am Verwaltungsrot vun der General Mediterranean Holding an ass an deem vun der Bank of China (Europe).

Säi Papp war den Nicolas Mosar.

 Gielercher 


 Um Spaweck 

Kategorie:Gebuer 1958
Kategorie:Lëtzebuergesch Affekoten
Kategorie:Lëtzebuergesch Deputéiert
Kategorie:Lëtzebuergesch Chamberpresidenten
Kategorie:Officier de l'Ordre de Mérite du Grand-Duché de Luxembourg
Kategorie:Grand officier de l'ordre de la couronne de chêne